السلام عليكم ورحمة الله وبركاته. اهلا بحضراتكم في المقطع رقم ربعمية ستة واربعين من مقاطع حظر التجول والحلقة اربعة من حلقات سورة فصلت آآ انا بعتزر لحضراتكم جدا على هذا العطل الفني
آآ بس في مشاكل حصلت عندي في اللابتوب الجديد ربنا يسهل انا اسف جدا ارجو ان حضراتكم تجيبوا المصاحف تدبرنا امبارح آآ امر ربنا آآ للنبي صلى الله عليه وسلم
بانذار المشركين مشركي قريش بمصير مثل بصير عاد وثمود اللي اهلكه بعد ما جاءتهم رسلهم وبذلوا آآ معهم كل جهدهم لكنهم استكبروا فربنا سبحانه وتعالى اهلكهم واخزاهم في الدنيا والاخرة
ونجى الذين امنوا وكانوا يتقون اقرا معي ابتداء من الاية تسعتاشر اعوذ بالله السميع العليم من الشيطان الرجيم ويوم يحشر اعداء الله الى النار فهم يوزعون. بيبدأ بقى الان مشهد موقفهم يوم القيامة بعد ما خلاص
هلكوا في الدنيا ويوم يحشر اعداء الله الى النار فهم يوزعون. اعداء الله دول كتير استكبروا في الدنيا بقوتهم وجعلوا لله اندادا فيحشروا. يعني هيحشروا يعني هيتحركوا في افواج كبيرة
افواج منزمة وهم يوزعون يعني بيوزعوا وبينظموا. ماشيين بقى صفوف ماشيين ايا كان. لكن بيتوزعوا زي بالزبط المساجين ما بيمشوا خطوة انتزام او بيمشوا في آآ آآ في طوابير في السجن
اقرا معي الاية عشرين حتى اذا حتى اذا ما جاءوها اللي هي النار شهد عليهم سمعهم وابصارهم وجلودهم بما كانوا يعملون يعني ايه يعني اول ما هيوصلوا عند النار سمعهم وابصارهم وجلودهم هتشهد باعمالهم اللي كانوا بيعملوها
الحقيقة انا استوقفني جدا مسألة الشهادة قبل دخول النار يعني الطبيعي ان شهادة الشهود بتبقى عند المحاكمة قبل صدور الحكم. يعني بتبقى آآ عند الحساب. لكن دول خلاص اتحاسبوا وصدرت صدرت
الحكم عليهم ورايحين النار. ليه يحصل شهادة تانية سورة النور تدبرنا آآ يوم تشهد عليهم السنتهم وايديهم وارجلهم بما كانوا يعملون يومئذ يوفيهم الله دينهم الحق ويعلمون ان الله هو الحق المبين
يعني وقت الحساب هتشهد الالسنة بالكزب اللي قالوه والكلام القبيح اللي قالوه وايديهم هتشهد باللي سرقوه والافعال اللي عملوها وارجلهم هتشهد بالاماكن اللي راحوها ودخلوها يومئذ يوفيهم الله دينهم الحق. ده هيكون وقت الحساب وهيصدر الحكم عليهم لكن في سورة فصلت الشهود دلوقتي
قبل دخول النار تاني ليه اقرا الاية عشرين حتى اذا ما جاءوها اللي هي النار شهد عليهم سمعهم وابصارهم وجلودهم بما كانوا يعملون وايه اللي بيحصل لما بيوصلوا النار؟ فاكرين في سورة الزمر
حتى اذا جاءوها فتحت ابوابها وقال لهم خزنتها الم يأتكم رسل منكم يتلون عليكم ايات ربكم وينذرونكم لقاء يومكم هذا؟ قالوا بلى ولكن حقت كلمة العذاب على الكافرين. هنا بقى هيتكلم سمعهم وابصارهم وجلودهم ويشهدوا عليهم تاني
يعني لما الملايكة تكلم الكفار وتبكتهم على دخول النار هتشهد شهود تانية غير الشهود اللي شهدوا عند الحساب. عند الحساب شهادة ايديهم وارجلهم السنتهم وايديهم وارجلهم. هنا هيشهد سمعهم وابصارهم وجلودهم
هنا الحواس لا تشهد. مش اعضاء الجسم مش الايدي والرجلين عند الحساب اعضاء الجسم شهدت. لكن هنا الحواس سورة النور يوم تشهد عليهم السنتهم وايديهم وارجلهم بما كانوا يعملون اما قبل الالقاء في النار الحواس التي ستشعر بالالم
هي اللي هتشهد الحواس اللي استمتعت بالحرام في الدنيا. هي اللي هتشهد وهتشعر بالالم دلوقتي في النار. اقرا الاية عشرين. حتى اذا ما جاءوها شهد عليهم سمعهم وابصارهم وجلودهم حاسة الشم لأ. ليه
اشمعنى يعني حاسة السمع والبصر والجلود يعني حاسة الشم مش منهية عن حاجة يعني احنا مش محرم علينا نشم حاجة معينة انما احنا محرم علينا نسمع حاجات معينة محرم انك تقعد تسمع اللغو تسمع الغيبة تسمع النميمة
انت لما تسمع الكلام ده هيشهد عليك سبعك انك سبته يسمع الكلام ده وكنت مستمتع بالكلام ده والابصار اللي نظروا بها الى الحرام احنا محرم ان احنا ننظر او نستخدم ابصارنا في النظر الى الحرام
بالنظر الى العورات الجلود اللي لمسوا بها وذاقوا بها ستشهد عليهم سورة النساء كلما نضجت جلودهم بدلناهم جلودا غيرها ليذوقوا العذاب. فالجلود محل التذوق والاحساس تذوق الالم والتذوق ايضا حتى التذوق باللسان. يدخل تبع الجلود
انما الشم لأ واحد وعشرين وقالوا لجلودهم لم شهدتم علينا؟ قالوا انطقنا الله الذي انطق كل شيء وهو خلقكم اول مرة واليه ترجعون فهم بيلوموا بدل ما يلوموا بقى السمع والابصار بيلوموا الجلود بس
قالوا وقالوا لجلودهم. طب اشمعنى الجلود يعني؟ لان الجلود هي اللي هتتشوي في النار هم بيقولوا للجلود شهادتكم دي بتضركم انتم الاول. لان انتم اللي هتتشوا في النار يعني احنا لو اترحمنا من العزاب انتم يا جلود هاتوا اول من هتستفيد
فليه بتشهدوا علينا في سورة النساء كلما نضجت جلودهم بدلناهم جلودا غيرها ليذوقوا العذاب. فالجلود دي هي محل العذاب وهم لما راحوا يلوموا ما لقوش السمع والابصار لموا الجلود بيقولوا لهم احنا في الهوا سوا. ازاي تشهدوا علينا؟ فالجلود ردت
مش بمزاجنا في الاخرة ما حدش هيقدر يكزب في الاخرة ما حدش هيقدر يكتم الحقيقة في الاخرة ما حدش خلاص الكزب والتزييف بتاع الحقيقة وتزييف التاريخ اللي انتم متعودين عليه في الدنيا. ده انتهى خلاص. مش بمزاجنا
الجلود ردت قالت ايه ؟ وقالوا لجرودهم لما شهدتم علينا؟ اقرا معي واحد وعشرين؟ قالوا انطقنا الله الذي انطق كل شيء الله طب ما الايدين نطقت والارجل نطقت والالسنة نطقت. والابصار نطقت والسمع نطق. جات علينا احنا الجلود اللي بتلومونا دلوقتي! ما كل
لو تلاحزوا انا دايما بركز على الحالة النفسية الحالة النفسية تهمني جدا. الصراع النفسي الصراع الداخلي لان ده في حد زاته عزاب من اشد انواع العزابات من اشد انواع العزابات
الواحد وعشرين وهو خلقكم اول مرة واليه ترجعون اما ان ده باقي كلام الجلود يعني الجنود بيقولوا ربنا انطق كل شيء وانطقنا احنا كمان وبعد كده بيتكلموا عن قدرة ربنا اللي خلق الناس اول مرة من لا شيء
وبيقولوا وهو خلقكم اول من روى واليه ترجعون. ده الجلود اللي بتقول. ده احتمال بس انا مش مع التفسير الحقيقة. يعني الجنود مش مشايخ يعني هيقعدوا يوعظوا يعني انا مع التفسير اللي بيقول ان ده مش كلام الجلود
كلام الجنود انتهى خلاص عند الدفاع عن نفسهم. لما قالوا قالوا انطقنا الذي انطق كل شيء. بس خلاص الجنوب ما قالوش غير كده وبعدين خلص الكلام بتاع الجلود جملة وهو خلقكم اول مرة واليه ترجعون دي عشان تفهمها. ارجع لي للاية تسعتاشر. واقراها معي تاني
ارجع اية تسعتاشر القرآن بيحكي لنا ويوم يحشر اعداء الله الى النار فهم يوزعون. قلنا معناها يوم ما بيحشر اعداء الله الى النار بينظموا ويوزعوا توزيع دقيق ويحشروا الى النار
اقرأ بقى معي ذيل الاية واحد وعشرين وهو خلقهم اول مرة واليه ترجعون يعني الكلام كده ويوم يحشر اعداء الله الى النار فهم يوزعون وهو خلقكم اول مرة واليه ترجعون. ده تتمة
اللي هو بتاع الاية تسعتاشر يبقى الكلام اللي جه في النص بتاع ان السمع والابصار والجلود بتشهد وبعدين هم بيلوموا الجلود الجروب بتدافع عن نفسها وتقول انطقنا الذي انطق كل شيء. ده كلام اعتراضي جه في قلب اعترض السياق وانتهى ثم السياق
السياق بيستطرد مرة اخرى وبيكمل. دلوقتي السياق بقى بيكمل القاهرة اتنين وعشرين وما كنتم تستترون ان يشهد عليكم سمعكم ولا ابصاركم ولا جلودكم. ولكن ظننت ان الله لا يعلم كثيرا مما تعملون
انتم لما كنتم بترتكبوا الفواحش في الدنيا كنتم بترتكبوها سرا شف الاية بتقول ايه؟ اية اتنين وعشرين وما كنتم تستترون ان يشهد عليكم سمعكم ولا ابصاركم ولا جلودكم كنتم بتستتروا كنتم بتستخبوا بس ما كتوش قادرين تستتروا من سمعكم
ولا ابصاركم ولا جلودكم كنتم بتحبوا تتصنتوا وتتجسسوا وتستمعوا لمجالس الغيبة والنميمة بالسمع بتاعكم وفاكرين انه ما حدش هيشهد عليكم. لأ سمعكم هيشهد عليكم وكت بتتفرجوا على مواد اباحية وبتنظروا الى العورات وانتم مستترين ومستخبيين بس ما عرفتوش تستخبوا من ابسط
وابصاركم هتشهد عليكم وكنتم بتحبوا تذوقوا بجلودكم ملمس الحرام ارتكبتم فواحش. جلودكم شاهدة عليكم. دوقتم خمور. جلودكم شاهدة عليكم. لعبتم قمار. جلودكم شاهدة عليكم تعاملتم بالربا جلودكم شاهدة عريكم سرقتوا فلوس الناس جرودكم شاهدة عليكم. ما عرفتوش تستتروا من جلودكم في الدنيا
اقرا معي اخر الاية اتنين وعشرين ولكن ظننتم ان الله لا يعلم كثيرا مما تعملون. كنتم فاكرين ربنا ما يعرفش معزم اللي انتم بتعملوه ظننتم ان الله لا يعلم وهو العليم
هو ده ظنكم بربكم اهو زنكم بربكم ده هو اللي ضيعكم. اقرا معي تلاتة وعشرين. وذلكم ظنكم الذي وذلكم ظنكم الذي ظننتم بربكم ارداكم فاصبحتم من الخاسرين اهو زنكم ده اللي زنيتوه بربكم انه ما يعلمش
هو ده اللي ارداكم يعني وقعكم تردى في البئر يعني سقط في البئر يتربى من الجبال يعني يقع من فوق الجبال ظنكم الخاطئ في ربكم ان هو ما يعلمش اشياء ده
او ان ممكن تغيب عنه بعض الاشياء هو ده اللي ارداكم يعني ده اللي سقطكم ووقعكم فاصبحتم من الخاسرين طب وبعدين الجماعة دول كده خلاص ضاعوا يعني ولا ايه ما فيش يعني عندهم اي فرصة خالص نهائي يعني ما فيش ما فيش اي صرفة كده يوم القيامة
شف يا سيدي اقرأ اربعة وعشرين وشف الاوبشنز اللي قدامهم كلها. هم قدامهم يعني اتنين اوبش اقرا اربعة وعشرين معي. فان يصبروا فالنار مثوى لهم وان يستعتبوا فما هم من المعتدين
ازا صبروا واستحملوا النار خلاص يبقى قاعدين في النار يصبروا فالنار مثوى لهم طيب ولو طلبوا المغفرة وان يستعتبوا يعني لو طلبوا العتبى لك العتبى يعني ايه؟ يعني طلبوا الغفران
فما هم من المعتدين لا ما فيش مغفرة خلاص احنا في الاخرة هو احنا بنهزر اخرك تطلب المغفرة وانت عايش في الدنيا. بعد كده خلاص انا بقى اربعة وعشرين بالفهم ده معناها ايه؟ فان يصبروا فالنار مثوى لهم وان يستعتبوا فما هم من المعتدين. يعني لو استحملوه هيقعدوا في النار. ولو
ما استحملوش هيقعدوا في النار. الموضوع خلصان ما فيش طالبين الرحمة دلوقتي من لا يرحم لا يرحم. كنتم فين؟ ما رحمتوش الناس في الدنيا ليه عايزين ربنا يرحمكم في الاخرة
خمسة وعشرين وقيدنا لهم قرناء فزينوا لهم ما بين ايديهم وما خلفهم. وحق عليهم القول في امم ان قد خلت من قبلهم من الجن والانس انهم كانوا خاسرين سبب هلاك هؤلاء
وسبب وقوفهم الموقف الصعب ده دلوقتي الاخرة هو ان ربنا قدر انه يكون لهم قرناء. قرناء جمع قرين يعني الشخص ملازم للانسان من الجن ومن الانس من الجن ده لما تشعر بوسواس بيحثك فكرة كده تيجي لك تقول لك باقول لك ايه ما تنزل تشتري مش عارف ايه وتشربه
ده جنب ده اسمه وسواس من الشيطان من الجن لانه مش متشاف فكرة بتيجي في دماغك ده كده وسواس من الشيطان الجن والانس بقى ده صديق السوء انسان بيشجعك على ارتكاب الحرام
سبب هلاك هؤلاء هو ان ربنا قيد يعني قدر انه يكون لهم قرناء من الجن والانس بيزينوا لهم المعاصي. خل بالك الشيطان عمره ما يقول لك اعصي ربنا. ابدا الشيطان
يزين لك المعصية ولك شايف البتاع اللي هي المشروب ده ده هيريحك جدا وهيبسطك جدا. ويشيل الاكتئاب والكآبة خالص تماما فيزين لك يعني حتى اول معصية ارتكبها انسان. اللي هي معصية ادم
اول معصية خلصت كعبها الشيطان لما رفض يسجد لكن ادم لما لما الشيطان ضحك عليه هو وحواء ضحك عليهم ازاي قال اه ما نهاكما ربكما عن تلكما الشجرة الا ان تكون ملكين او تكونا
من الخالدين ربكم قال لكم ما تاكلوش من الشجرة دي عشان انتم لو كلتوا منها هتبقوا ملايكة. ملايكة ايه؟ الملائكة لا يعصون الله ما امرهم طب دي حاجة حلوة لدين الانسان يعني زي الملايكة كده ما بيعصاش ربنا خالص
فقال لهم خلاص كولو عشان ما تعصوش ربنا تاني ابدا شوفوا المدخل او تكون من الخالدين. ما تعيوش ابدا وما تموتوش ابدا خلاص انتم تبقوا خالدين. فبيزين المعصية اقرا معي الاية خمسة وعشرين وقيدنا لهم قرناء فزينوا لهم ما بين ايديهم وما خلفهم. ما بين ايديهم يعني الحساب اللي في الاخرة
اللي قدامهم ده اللي هم فيه فبيزينوا للناس ازاي قل يا عم ده ربك رحيم والحساب هيبقى سهل وهين ولطيف. وما دام قلت لا اله الا الله محمد رسول الله خلاص
طب ما هو فعلا ربنا غفور ورحيم. لكن استخدام الاسمين دول الغفور الرحيم لتجريء الناس على الحرام غلط. ده اسمه تزيين للمعصية وما خلفهم يعني اللي حصل في الدنيا ازاي ؟ يسموا الخمرة مشروبات روحية
يعني انسان يشربها يبقى انسان روحاني كده اوي وبعدين يشربها يعمل حادسة ويموت واحد ويروح يضرب زوجته في البيت يعني مش روحانية اهي ايه اللي مشروبات روحانية؟ الروحانية خالص يزينوا بتاع المعاصي
شياطين الانس والجن بتزين المعاصي. اقرا ستة وعشرين وقال الذين كفروا لا تسمعوا لهذا القرآن والغوا فيه لعلكم تغلبون الكفار مدركين قوة القرآن جدا مدركين انه قوي جدا ومدركين قدرة القرآن على التأثير
تبي حذروا نفسهم من استماعه وبيطلبوا من بعضهم انهم يغلوشوا عليه. عشان الناس ما تسمعوش يقرا معي ستة وعشرين وقال الذين كفروا لا تسمعوا لهذا القرآن والغوث لعلكم تغلبون عشان تكسبوهم اسلموا منهم اقوى سلاح عندهم هو القرآن. بانكم تغلوشوا عليه بحيس الناس ما تسمعوش ما تفهموش ما تتدبروش
ورد في كتب السيرة ان النبي صلى الله عليه وسلم وهو في مكة كان اذا قرأ القرآن يرفع صوته فكان ابو جهل وغيره يطردون الناس عن النبي يروحوا بقى يوقفوا المرور وما حدش يعدي من هنا دلوقتي مش عايزين الناس تعدي من ناحيته. بالزات لو شباب شباب بيتأسروا. بالزات لو نساء النساء بيتأسروا. بالزات لو عبيد العبيد بيتأسروا
الفئات المستضعفة. النساء والعبيد والشباب اصلا عشان الشباب عنده استعداد للثورة على الموروث تخلف يطردوا الناس ويقولوا لهم ما تسمعوش الكلام ده والغوا فيه فكانوا يأتون بالمكاء. يعني يقعدوا يسقفوا بصوت عالي جدا وهو بيقرا قرآن
والصفير يسفره بصوت عالي جدا. والصياح وانشاد الشعر والاراجيز. الاراجيز جمع ارجوزة يعني ايه؟ زي موال شعر بس على قافية معينة يقعدوا يغلوشوا على القرآن زي العيال فالكفار عارفين قوة القرآن كويس اوي. وبيخافوا منه جدا
واحد من الكفار شاف سيدنا ابو بكر الصديق خلاص هيترك مكة وهيهاجر يروح اي حتة من كتر الاضطهاد. فقال له ده ما نبقاش راجل لو حصل كده. هو كان كافر بس راجل
اسمه ابن الدغنة وفي ناس تقول ابن الدغنة ايا كان. قال له انت في جواري واعلن للناس كلها ابو بكر في جواري اللي هيمس منه شعرة هاعمل فيه واسوي فيه
ده ابو بكر الصديق عمل مسجد صغير في الفناء بتاع الدار. وبقى يصلي انتابليك. خلاص بقى بيصلي قدام الناس وكان اذا قرأ القرآن بكى وتحركت مشاعره قريش بعتوا الابن الدغنة قالوا له يا عم حوش الراجل اللي انت حاميه ده عننا
يعني بقى بيطلع يقرا قرآن قدام بيته دلوقتي عمال يأسر في النساء وفي الشباب وفي العبيد احنا مش ناقصين بقى شف شف قد ايه خايفين من القرآن ومن تأثير القرآن
فبندغن راح وقال له لأ معلش اطلب منك طلب لو سمحت انت في جواري وانا بحميك بس من فضلك ما تقرأش القرآن برة البيت. ادخل اقرأ بقى وما تقراش جهرا يعني
سيدنا ابو بكر قال له رد عليه جوار خد جوارك انا مش عايزه واول ما خرج من جوار ابن الدغنة بدأت الاعتداءات تتوالى عليه ورموا على راسه التراب وحاجات كده
اقرا ستة وعشرين. وقال الذين كفروا لا تسمعوا لهذا القرآن والغوا فيه لعلكم تغلبون يعني لو عايزين تغلبوا المسلمين انزعوا السلاح ده منهم. السلاح السلاح القرآن بيتغلغل في النفوس وبيغير الناس
بيغير الجبهة الداخلية بتاعة الكفار سبعة وعشرين وتمانية وعشرين. فلنذيقن الذين كفروا عذابا شديدا ولنجزينهم اسوأ الذي كانوا يعملون ذلك جزاء اعداء الله النار لهم فيها دار الخلد جزاء بما كانوا باياتنا يجحدون
ربنا بيتوعد الكفار بالعذاب الشديد. وبالعقاب على اسوأ الاعمال بتاعتهم فربنا مش هيغفر لهم اكبر حاجات. وهيعاقبهم يعني على كل حاجة. يعني مش بس على الصغائر وعلى اكبر حاجات ده جزاء مين ؟ اعداء ربنا
انهم يخلدوا في النار. لانهم جحدوا ايات ربنا. زي بالزبط قوم عاد انا بقى هنا الحقيقة استوقفني وصف اعداء الله ده يعني ربنا وصف الكفار بكزا حاجة بالكافرين بالمشركين الوصف اعداء الله وصف خاص جدا. دول مش كفار عاديين
دول مش مشركين عاديين دول الناس مجموعة استحقت وصف اعداء الله ما وردتش كلمة اعداء الله الا في السورة دي المجموعة دي بالزات عملت ايه اللي تستحق هذا اللقب الفظيع
وقال الذين كفروا لا تسمعوا لهذا القرآن والغوا فيه لعلكم تغلبون. دول جريمتهم الكبرى انهم كانوا يصد الناس عن القرآن دي اكبر جريمة دول شرار الناس. مش الرسول عليه الصلاة والسلام قال خيركم من تعلم القرآن وعلمه. يبقى شركم من صد الناس عن القرآن برضه اعداءه
الله! اعداء الله ليه طب ما يبقى اسمهم اعداء القرآن. لازم يبقى اسمهم اعداء الله. هم اعداء القرآن. لا هو احنا ربنا عندنا ايه يعني نتواصل معه به احنا لا عندنا صورة لربنا ولا عندنا تمسال لربنا زي الاديان التانية اللي طول النهار بيسجدوا لتماسيل وصلبان وصور وبراويز
احنا ما عندناش غير كلام وبس ما عندناش من من الله الا كلام الله اللي هيعادي كلام الله يبقى بيعادي الله. الموضوع خلصان ارجع لاية خمستاشر بقى معي فاما عاد فاستكبروا في الارض بغير الحق وقالوا من اشد منا قوة؟ اولم يروا ان الله الذي خلقهم
هو اشد منهم قوة وكانوا باياتنا يجحدون جحود ايات الله بدلا من الايمان بها نتيجته ايه؟ خزي في الدنيا وعزاب في الاخرة. نفس الكلام هيتكرر برضه وبيهدد به مشركين مكة. اقرا تسعة وعشرين
وقال الذين كفروا. بص بقى ده بقى في النار. وقال الذين كفروا ربنا ارنا الذين اضلانا من الجن والانس نجعلهما تحت اقدامنا ليكونا من الاسفلين اللي كفروا يوم القيامة دول
لاحز ان ده في الماضي. وقال الذين كفروا هم وقال دول خلاص ده حصل في الماضي. نفس اسلوب الالتفات بتاع سورة الزمر. وقلنا في خمسمية موقع ضعف القرآن الكريم ربنا تكلم عن الدار الاخرة بصيغة الماضي
اللي عاوز يفهمها يرجع لاخر درس في سورة الزمر لما تدبرنا الايات وسيق الذين كفروا الى جهنم زمرا. وسيق الذين اتقوا ربهم الى الجنة زمرا. عشان مش هنعيد الكلام تاني دلوقتي. ده اسمه اسلوب الالتفات. وليه ربنا اتكلم عن الدار الاخرة بصيغة الماضي
معي تسعة وعشرين. وقال الذين كفروا ربنا ارنا الذين اتنين اضلانا من الجن والانس. نجعل تحت اقدامنا ليكونا من الاسفلين. الكفار هيطلبوا من ربنا انهم يدوسوا باقدامهم على شياطين الجن والانس. عشان
يبقوا في وضع احقر منهم في النار من كتر شعورهم بالكراهية لهم انهم سبب كل اللي هم فيه يعني صاحبك اللي علمك السجاير واللي علمك المخدرات واللي علمك المحرمات والممسلة والممسل والرقاصة وكل الناس
دي انت فاكرهم اصحابك دول وبتحبهم جدا وسلام ريتيزا ورايح يمدوا لك على التيشيرت بتاعك واللي يمدوا له على الكورة والكلام ده كله. كل دول يعني اللي منهم اضلك هتتمنى لا قدر الله يعني لو دخلت النار يعني لا قدر الله تتمنى تدوس عليهم برجليك في النار
شوفوا الاعجاب اللي كان بهم في الدنيا. الناس اللي اضلوهم هيتمنوا يدوسوا عليهم برجليهم في النار. لان العلاقة ازا ما كانتش في الله ما فيش خير فيها ربنا يجعلنا جميعا من المتحابين في الله الامرين بالمعروف والناهين عن المنكر. تاني باعتزر للعطل الفني اللي حصل في اول الحلقة
ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا
واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك جاءك ورسلك وعبادك الصالحين. اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا
ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي
وعظيم ان يجعل هذا التدبر في ميزان حسناته وحسناتكم جميعا. اللهم فاطر السماوات والارض عالم الغيب والشهادة ان تحكم بينها عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا شر كل من يكيد لنا
واحفظنا واياهم من شرورهم ونجعلك اللهم في نحورهم. فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من نصرهم
واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا حاملا له
او مريضا به فالبسه ثوب الصحة والعافية عاجلا غير اجل. ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها
سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله وبركاته. ونراكم غدا
ان كنا من اهل الدنيا في نفس هذا الموعد